પોલીસે CCTV કૅમેરાના ફુટેજમાં ત્રણ ચોર દુકાનનું સિમેન્ટનું છાપરું તોડીને અંદર ઘૂસતાં ઝડપાયા હોવાનું જણાવ્યું હતું. ગઈ કાલે સવારે દુકાનના માલિકે દુકાનનું શટર ખોલ્યું ત્યારે તેમને તૂટેલું છાપરું અને મોબાઇલ ફોન ગાયબ થયેલા જોઈને આંચકો લાગ્યો હતો. શોકેસમાં મૂકેલા મોબાઇલ ફોનનાં બૉક્સ ફર્શ પર વિખરાયેલાં પડ્યાં હતાં. ચોર ફોન કાઢીને બૉક્સ નીચે ફેંકી ગયા હતા. CCTV કૅમેરાના ફુટેજને આધારે આરોપીઓની શોધખોળ ચાલતી હોવાનું પોલીસે જણાવ્યું હતું. દુકાનની DVR સિસ્ટમ પણ ગુમ થઈ હોવાનું હરિ ઓમ મોબાઇલ શૉપના માલિક શાંતિભાઈ સત્રાએ જણાવ્યું હતું.